شەفەق
نیوز/ سەرچەوەیگ ئەمنی وەرپرس، ئمڕوو سێشەممە، خەوەردا ک گەراجیگ و ماڵ کەسیگ خانەنشین
کەفتنە وەر دوو پەلامار وە دوو بومب، ئەوەیش لە دوو رویداو جیاجیا لە دوو ناوچەی بەغداد
پایتەخت.
سەرچەوەگە
ئەرا ئاژانس شەفەق نیوز وت: کابرایگ نەناسریاگ بومبیگ وەشانە ناو گەراجیگ ماشێن لەناوچەی
حەی ئوور خوەرهەڵات بەغداد، ک زەرەد  وە ٤ ماشین
رەسان، وە بی زەخمداری کەسیگ.
لە رویداویگتر،
خود سەرچەوەگە وت: چشتیگ تەقیەسە ماڵ هاووڵاتییگ خانەنشین لەناوچەی زەیونە خوەرهەڵات
بەغداد.
